Document ID: /roh_data/filtered/fineweb-2-filterrobots_roh.jsonl.gz/9114

En la regiun da Lagalb/Diavolezza han la polizia chantunala e l’Administraziun federala da duana fatg ensemen ina controlla il venderdi. En squadras maschadadas sajan las controllas succedidas cun ils pli moderns apparats, scriva il Departament per giustia dal Grischun.
Cusseglier federal Ueli Maurer ha ditg a questa chaschun, che la segirezza als cunfins dal chantun Grischun succedian vinavant cun tuttina blers daners sco enfin uss. Cusseglier guvernativ Christian Rathgeb da sia vart ha accentuà, che la collavuraziun tranter il corp da guardias, la duana e la polizia chantunala funcziuneschia fitg bain.
RR actualitad 17:00